N1 gesluit toe voertuie ná ongeluk begin brandFoto verskaf deur ER24 Twee persone is Woensdag op die N1 naby die Allandale-afrit in Midrand oorlede toe ŉ brand ná ŉ ongeluk uitgebreek het. Ross Campbell, woordvoerder van ER24, het gesê ŉ vragmotor en twee motors was in die ongeluk betrokke. “Paramedici het omstreeks 15:00 by die toneel opgedaag waar die drie voertuie in ligte laaie gestaan het. Stad Johannesburg se brandweer was ook op die toneel. Die brand het al drie voertuie verwoes.” Die bestuurders van die twee motors het ernstige brandwonde opgedoen en is op die toneel dood verklaar. Die bestuurder van die vragmotor, ŉ man in sy 40’s, het geringe beserings opgedoen. “Hy is na ŉ nabygeleë hospitaal geneem.” Die noordelike en suidelike bane van die snelweg is vir verkeer gesluit. Die polisie en Johannesburgse metropolisie stel verder ondersoek in. Foto verskaf deur ER24 Foto verskaf deur ER24